16 



Falco gyrfalco L. var. candicans Gm. 

 Jagtfalk. Østgrl. Nagpalikitsek. 



Den synes ikke at yngle hyppigt i Egnen, og Petersen ser 

 den kun sjældent om Sommeren. 13 Maj 1908 beretter han 

 følgende: »Idag fortalte en Grønlænder, der for Tiden staar i 

 Telt ved Tasiusak, at der paa dette Sted, hvor Maagerne ellers 

 pleje at yngle, er et Falkepar med ganske smaa Unger, som de 

 gamle bringe Ryper, som de forinden har pillet Fjerene af.« — 

 løvrigt træffes den hyppigt om Efteraaret særlig September — 

 Oktober og synes at være tiltaget betydelig i Hyppighed i de 

 senere Aar. Petersen mener, at Grunden er den, at han er be- 

 gyndt at holde Duer, som Falkene gøre ivrig Jagt paa. 26 De- 

 cember 1904 skriver han: »I Løbet af denne og forrige Maaned 

 er der sjælden gaaet en Dag, uden at vi har set en eller flere 

 Falke,« og 7 Oktober 1905: »Falke er der stadig i Masser; jeg 

 har saaledes i de sidste Par Dage skudt 5 Stykker, og det er 

 vist ikke formeget sagt, at vi i de sidste 10 Dage gennemsnitlig 

 har set mindst fem om Dagen.« Senere hen paa Vinteren, naar 

 Fuglelivet i det hele uddør ved Angmagsalik, forsvinde ogsaa 

 Falkene og træffes kun ganske enkeltvis. — To Skind ere hjem- 

 sendte, begge unge Fugle af Racen candicans, som synes langt 

 den hyppigste ved Angmagsalik. 



Otus hrachyotus Forst. 

 Mosehornugle. 



Petersen skriver 28 Maj 1908: »Kolonisten skød en her ved 

 Husene; den var kommen flyvende oppe fra Udkigsfjældet, for- 

 fulgt af en hel Sværm Smaafugle. Den havde saa sat sig paa 

 den grønklædte og forholdsvis frodige Skrænt nedenfor Kivfak- 

 boligen, hvor den blev skudt. I Maven havde den en Stump 

 Skind og en Del Haar af en lige født eller ufødt Sælhundeunge, 

 ellers intet.« 



Det er første Gang, at denne Art er truffet paa Østkysten, 

 dog blev det fortalt Graah af Grønlænderne, at den af og til 

 skulde ses der; paa Vestkysten hører den til de ikke helt sjæl- 

 dent forekommende Arter, og den er jo i det hele en stærkt 

 strejfende Fugl. Dens nærmeste Yngleplads er det nordhge 

 Norge, ligesom den ogsaa yngler i Labrador. 



